ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
18-44 வயது வரையிலான பயனாளிகளுக்கு அரசு தடுப்பூசி மையங்களில் நேரடியாக பதிவு செய்யும் வசதி
நாடு தழுவிய தடுப்பூசித் தட்டத்தின் இரண்டாவது கட்டம் 45 வயதிற்கு மேற்பட்டோருக்குக் கடந்த மார்ச் 1-ஆம் தேதி தொடங்கியபோது, இணையதளம் வாயிலான முன்பதிவின் அடிப்படையிலேயே பயனாளிகளுக்குத் தடுப்பூசி செலுத்தப்பட்டது. சில நாட்களுக்குப் பிறகு தடுப்பூசி மையங்களில் நேரடியாக பதிவு செய்யும் வசதி ஏற்படுத்தப்பட்டது. தாராளமயமாக்கப்பட்ட விலை நிர்ணயம் மற்றும் துரிதப்படுத்தப்பட தேசிய கொவிட்-19 தடுப்பூசி உத்தி அமலுக்கு வந்த பிறகு 18 முதல் 44 வயது வரையிலான பயனாளிகளுக்கு மே 1 முதல் தடுப்பூசி போடப்படுகிறது. தடுப்பூசி மையங்களில் கூட்ட நெரிசலைக் கட்டுப்படுத்துவதற்காக இந்த பிரிவினருக்கு இணையதளம் வாயிலான முன்பதிவு அடிப்படையில் மட்டுமே தடுப்பூசி செலுத்தப்படுகிறது.
இந்நிலையில் பல்வேறு மாநிலங்களிலிருந்து மத்திய சுகாதார அமைச்சகத்திடம் அளிக்கப்பட்ட கோரிக்கையின் அடிப்படையில் 18-44 வயது வரையிலான பயனாளிகளுக்கு தடுப்பூசி மையங்களில் நேரடியாக சென்று பதிவு செய்வது/ கோவின் டிஜிட்டல் தளத்தில் இந்த வயது பிரிவினர் குழுவாக முன்பதிவு செய்வது என்ற முடிவை கீழ்க்கண்ட கருத்துக்களின் அடிப்படையில் மேற்கொள்ள மத்திய அரசு திட்டமிட்டுள்ளது:
1. இணையதளம் வாயிலாக முன்பதிவு செய்யப்பட்ட முகாம்களின் இறுதியில் முன்பதிவு செய்த பயனாளிகள் ஏதேனும் காரணத்தால் தடுப்பூசி மையங்களுக்கு வராத பட்சத்தில், அவர்களுக்கு போடவேண்டிய தடுப்பூசி வீணாவதைத் தடுப்பதற்காக அத்தகைய தருணத்தில் ஒருசில பயனாளிகள் நேரடியாக மையங்களில் பதிவு செய்துக்கொண்டு தடுப்பூசியைப் போட்டுக்கொள்ளலாம்.
2. கோவின் தளத்தில் ஒரே செல்பேசி எண்ணைப் பயன்படுத்தி ஆரோக்கிய சேது, உமங் போன்ற செயலிகள் வாயிலாக 4 பயனாளிகள் வரை பொது சேவை மையங்களில் முன்பதிவு செய்யும் வசதி இடம் பெற்றிருந்த போதும், கூட்டு பதிவு வசதி கோருபவர்களும், செல்பேசி மற்றும் இணையதள வசதியுடன் கூடிய செல்பேசிகள் இல்லாத மக்களும் தடுப்பூசி போட்டுக் கொள்வதற்கு வழி வகை செய்யப்படும்.
எனவே 18-44 வயது வரையிலான பயனாளிகள் நேரடியாக தடுப்பூசி மையங்களுக்குச் சென்றும், கோவின் தளத்தின் வாயிலாகவும் பதிவு செய்துக் கொள்ளலாம்.
எனினும் இந்த வசதி அரசு கொவிட் தடுப்பூசி மையங்களில் மட்டுமே தற்போது வழங்கப்படும்.
தனியார் கொவிட் தடுப்பூசி மையங்களில் தற்போது இந்த வசதி அளிக்கப்படாது. தனியார் மையங்கள், தடுப்பூசி அட்டவணையை இணையதளத்தில் வெளியிட வேண்டும்.
சம்பந்தப்பட்ட மாநில/ யூனியன் பிரதேச அரசின் முடிவின் அடிப்படையிலேயே இந்த வசதி வழங்கப்படும். 18-44 வயது வரையிலான தகுதி பெற்ற பயனாளிகளுக்கு தடுப்பூசி வழங்குவதை மேம்படுத்தும் வகையிலும், தடுப்பூசி வீணாவதைக் குறைக்கும் முயற்சியாகவும், உள்ளூர் நிலவரத்தின் அடிப்படையில் மாநிலங்களும், யூனியன் பிரதேசங்களும் இந்த வசதியைப் பயன்படுத்திக் கொள்ளலாம்.
இது தொடர்பாக மாநில/ யூனியன் பிரதேச அரசுகளின் முடிவைப் பின்பற்றி செயல்படுமாறு மாவட்ட தடுப்பூசி அதிகாரிகளுக்கு உத்தரவிடுமாறு மாநிலங்களுக்கும் யூனியன் பிரதேசங்களுக்கும் மத்திய சுகாதார அமைச்சகம் அறிவுறுத்தியுள்ளது.
இந்த வயதிலான பயனாளிகளுக்குத் தடுப்பூசியை செலுத்துகையில் மையங்களில் கூட்ட நெரிசலைக் கட்டுப்படுத்தவும் தீவிர நடவடிக்கைகளை மேற்கொள்ளுமாறும் சுகாதார அமைச்சகம் வலியுறுத்தியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1721225
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.30 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1827507
குடியரசுத் துணைத் தலைவர் செயலகம்
காந்தி ஜெயந்தியை முன்னிட்டு நாட்டு மக்களுக்கு குடியரசுத் துணைத் தலைவர் வாழ்த்து
காந்தி ஜெயந்தியை முன்னிட்டு குடியரசுத் துணைத் தலைவர் திரு ஜெகதீப் தன்கர் நாட்டு மக்களுக்கு வாழ்த்து தெரிவித்துள்ளார்.
அவர் விடுத்துள்ள செய்தியில் தெரிவித்திருப்பதாவது:
“தேசத் தந்தையின் பிறந்தநாளான காந்தி ஜெயந்தியை முன்னிட்டு மனமார்ந்த நல்வாழ்த்துகளைத் தெரிவித்துக் கொள்கிறேன்.
நவீன இந்தியாவின் எழுச்சியூட்டும் ஆளுமைகளுள் ஒருவரான மகாத்மா காந்தி, இது போன்ற சவாலான தருணங்களில் ஒட்டுமொத்த மனித சமூகத்தின் வழிகாட்டியாகவும், நம்பிக்கையாகவும் தொடர்ந்து நீடிக்கிறார். அநீதிக்கு எதிரான அவரது சத்தியாகிரகம் மற்றும் அகிம்சை போராட்டம் உலகம் முழுவதும் லட்சக்கணக்கானோரை ஈர்த்துள்ளது. உண்மையின் மீதான காந்தி அவர்களின் நம்பிக்கையும், மனிதர்களிடம் நல்லுணர்வும் இன்றைய காலகட்டத்தில் மிகவும் அவசியமாகிறது.
ஒவ்வொரு தலைமுறையும் மகாத்மா காந்தியை தனக்குரிய வழியில் மீண்டும் கண்டுபிடிக்க வேண்டும். வறுமை முதல் பருவநிலை மாற்றம், போர்கள் வரை உலகம் இன்று சந்தித்து வரும் ஏராளமான அபாயங்களை மகாத்மா காந்தியின் கோட்பாடுகளை முறையாகப் பின்பற்றி வெற்றிகரமாக தீர்க்க முடியும். எந்த ஒரு பிரச்சனைக்கும் போர் தீர்வாகாது என்ற பாபு அவர்களின் குரல், மனித சமூகத்தை வழிநடத்துகிறது.
காந்தி ஜெயந்தியன்று, வன்முறை, தாக்குதல், தீவிரவாதம் மற்றும் ஏற்றத்தாழ்வின் அனைத்து வடிவங்களும் இல்லாத அமைதியான உலகிற்காக நாம் பிரார்த்தனை செய்வோம்.”
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1864086
குடியரசுத் தலைவர் செயலகம்
சர்வதேச ஆர்ய மகாசம்மேளன் 2018 – குடியரசுத் தலைவர் துவக்கி வைத்தார்.
புதுதில்லியில் இன்று குடியரசுத் தலைவர் திரு ராம்நாத் கோவிந்த் சர்வதேச ஆர்ய மகாசம்மேளன்-2018-ஐ துவக்கி வைத்தார்.
நிகழ்ச்சியில் பேசிய குடியரசுத் தலைவர், 19-ஆவது நூற்றாண்டில் நமது கலாச்சாரத்தையும், நம்பிக்கைகளையும் மேற்கத்திய கலாச்சாரத்தை விட குறைந்தது என்று நாம் நம்பினோம். ஆனால், சுவாமி தயானந்த சரஸ்வதி மறுமலர்ச்சி மற்றும் சுய பெருமைக்கான வழியை நமக்கு காண்பித்தார். அவர், சமூக மற்றும் ஆன்மீக மாற்றங்களுக்கான துணிச்சலான போர் வீரராக இருந்தார். பெண்களுக்கு அதிகாரமளித்தல் மற்றும் தீண்டாமையை ஒழிப்பதற்காக கல்வி மற்றும் சமூக மாற்றங்களுக்கான நடவடிக்கைகளை மேற்கொண்டார். அவர் பின்பற்றிய வழிமுறைகள் இந்திய சமூகம் மற்றும் மொத்த உலகிற்கும் தற்போது வரை உகந்ததாக உள்ளது.
உலகம் முழுவதும் 10 ஆயிரம் ஆர்ய சமாஜ் அமைப்புகள் நலன்சார்ந்த நடவடிக்கைகளில் ஈடுபட்டுள்ளனர் என்று குடியரசுத் தலைவர் கூறினார். மேலும், ஆர்ய சமாஜ்ஜானது, நெறிமுறைகளை மையமாக கொண்ட நவீன கல்வி முறையை ஊக்குவிப்பதில் சிறந்த பங்களிப்பை வழங்கி வருகிறது. சமூகத்தின் அனைத்து பிரிவினர்களின் முன்னேற்றத்திற்காக, முக்கியமாக பெண்கள் மற்றும் நலிந்தோர் நலனுக்காகவும் ஆர்ய சமாஜ் தனது பங்களிப்பை வழங்கி வருகிறது. நாடுமுழுவதும் இந்த அமைப்பு பல்வேறு பள்ளிகள் மற்றும் கல்லூரிகளை நிறுவி உள்ளது என்று குடியரசுத் தலைவர் கூறினார்.
2024 ஆம் ஆண்டு நாம் சுவாமி தயானந்த சரஸ்வதியின் 200 ஆவது பிறந்த தினத்தைக் கொண்டாடுவோம். 2025-ஆம் ஆண்டில் நாம் ஆர்ய சமாஜின் 150 ஆவது ஆண்டு விழாவை கொண்டாடுவோம். சமூகத்தில் சாதி மற்றும் பிரிவு சார்ந்த பாகுபாட்டை ஒழிப்பதற்காக சுவாமி தயானந்த சரஸ்வதி, அனைவரும் தன்னளவில் சிறந்து விளங்க வேண்டும் என்ற எண்ணத்தை ஊக்குவித்தார். சுவாமி தயானந்த சரஸ்வதியின் வழிமுறைகளை முன்னெடுத்துச் செல்வது நமது கடமையாகும் என்று குடியரசுத் தலைவர் கூறினார்.
குடியரசுத் தலைவரின் முழு உரையை காண www.pib.gov.in என்ற இணைய தளத்தை பார்க்கவும்.
புள்ளியியல் மற்றும் திட்ட அமலாக்கம் அமைச்சகம்
இந்தியாவில் ஊதிய அறிக்கை - ஒரு முறைசார்ந்த வேலைவாய்ப்பு கண்ணோட்டம்
புள்ளியியல் மற்றும் திட்ட அமலாக்க அமைச்சகத்தின் தேசிய புள்ளி விவர அலுவலகம் 2017 செப்டம்பர் முதல் 2022 செப்டம்பர் வரையிலான காலத்தில் நாட்டின் வேலைவாய்ப்பு கண்ணோட்டம் குறித்த செய்தி அறிக்கையை வெளியிட்டுள்ளது. சில குறிப்பிட்ட பரிமாணங்களில் தெரிவு செய்யப்பட்ட அரசு முகமைகளின் மதிப்பீட்டுடன் நிர்வாக ஆவணங்கள் அடிப்படையில் இந்த அறிக்கை வெளியிடப்பட்டுள்ளது.
வணிகம் மற்றும் தொழில்துறை அமைச்சகம்
ஏற்றுமதிகள் மற்றும் போட்டித்திறனை ஊக்குவிப்பதற்காக ஏற்றுமதிப் பொருள்கள் மீதான கட்டணங்கள் மற்றும் வரிகளில் இருந்து நிவாரணமளிக்கும் திட்டத்தின் வழிகாட்டுதல்களை அரசு வெளியிட்டது
ஏற்றுமதிப் பொருட்கள் மீதான கட்டணங்கள் மற்றும் வரிகளில் இருந்து நிவாரணமளிக்கும் ஆர் ஓ டி ட்டி ஈ பி  எனப்படும் திட்டத்தின் வழிகாட்டுதல்களை மத்திய அரசு இன்று வெளியிட்டது. சர்வதேச சந்தைகளில் நமது ஏற்றுமதிகளையும், போட்டித்திறனையும் இத்திட்டம் ஊக்குவிக்கும்.
உள்நாட்டுத் தொழில்களுக்கு ஆதரவளிப்பதற்கும், அவற்றை சர்வதேச சந்தைகளில் அதிகப் போட்டித்திறன் மிக்கவையாக மாற்றுவதற்கும் தேவையான அனைத்து நடவடிக்கைகளையும் அரசு எடுத்து வருகிறது. போட்டித் திறனை அதிகரிப்பதற்காகவும், ஏற்றுமதிகளை ஊக்குவிப்பதற்காகவும், வேலைவாய்ப்புகளை உருவாக்குவதற்காகவும், ஒட்டுமொத்தப் பொருளாதாரத்திற்கு பங்களிப்பதற்காகவும் ஏற்றுமதி சார்ந்த தொழில்கள் சீர்திருத்தப்பட்டு, சிறப்பான செயல்முறைகள் அறிமுகப்படுத்தப்பட்டு வருகின்றன. தற்சார்பு இந்தியாவைக் கட்டமைக்கும் நமது லட்சியத்திற்கு இவை பெரிய அளவில் உதவும்.
ஏற்றுமதி பொருள்கள் மீதான இத்தகைய சீர்திருத்தமான கட்டணங்கள் மற்றும் வரிகளில் இருந்து நிவாரணமளிக்கும் திட்டமானது வரிகளும், கட்டணங்களும் ஏற்றுமதி செய்யப்படக்கூடாது; மாறாக, ஏற்றுமதி செய்யப்படும் பொருள்கள் மிதான வரிகளும், கட்டணங்களும் ரத்து செய்யப்பட வேண்டும் அல்லது ஏற்றுமதியாளர்களுக்கு திரும்ப அளிக்கப்பட வேண்டும் என்ற உலகளவில் ஒப்புக்கொள்ளப்பட்ட கொள்கையின் அடிப்படையிலானது.
தற்போது திரும்பச் செலுத்தப்படாதவற்றைத் திரும்ப அளிப்பதே இத்திட்டத்தின் நோக்கமாகும். தகுதியுடைய அனைத்து ஏற்றுமதியாளர்களுக்கும் இத்திட்டத்தின் கீழ் நிவாரணம் கிடைக்கும். எளிமைப்படுத்தப்பட்ட தகவல் தொழில்நுட்ப அமைப்பின் மூலம் இது செயல்படுத்தப்படவுள்ளது. இதன் மூலம் இந்திய ஏற்றுமதிகளுக்கு ஊக்கம் கிடைக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746688
-----
(Visitor Counter : 317
புதிய மற்றும் புதுப்பிக்கத்தக்க எரிசக்தி அமைச்சகம்
பசுமை ஹைட்ரஜன் போன்ற மாற்று எரிபொருட்களை குறைந்த விலையில் மக்களுக்கு கிடைக்கச் செய்ய வேண்டுமென மத்திய அமைச்சர் நிதின் கட்கரி வலியுறுத்தல்
வாகனங்களால் ஏற்படும் மாசுபாட்டைக் குறைக்க, பொருளாதார ரீதியாக லாபகரமான எரிபொருளைக் கண்டுபிடித்து பயன்படுத்துவது அவசியம் என்று மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் நிதின் கட்கரி வலியுறுத்தியுள்ளார். மும்பையில் 'பசுமை ஹைட்ரஜன்' மாநாட்டைத் தொடங்கி வைத்து பேசிய அவர், பசுமை ஹைட்ரஜன் போன்ற மாற்று எரிபொருட்கள் மாசுபாட்டைக் குறைக்க உதவுவது மட்டுமல்லாமல், எரிபொருள் செலவைச் சேமிக்க உதவுவதாகக் கூறினார்.
பசுமை ஹைட்ரஜனின் விலை அதிகமாக இருந்தால் பயனுள்ளதாக இருக்காது என்றும், அவற்றை குறைந்த விலையில் வழங்குவதில் கவனம் செலுத்த வேண்டும் என்றும் அவர் கூறினார். நாடு இப்போது இரண்டு பெரிய சவால்களை எதிர்கொண்டு வருவதாகக் கூறிய மத்திய அமைச்சர் நிதின் கட்கரி, அதில் ஒன்று லட்சக்கணக்கான கோடி ரூபாய் மதிப்பிலான புதைபடிவ எரிபொருட்களை இறக்குமதி செய்வது தொடர்பானது என்றும், இது நாட்டிற்கு பெரிய பொருளாதார சவாலாக உள்ளது என்றும் கூறினார்.
மற்றொரு சவால் மாசுபாட்டைக் கட்டுப்படுத்துவது எனவும், இவை இரண்டுமே கவலைக்குரிய விஷயங்கள் என அவர் குறிப்பிட்டார். காற்று மாசுபாட்டினால் ஏற்படும் பிரச்சினைகளை நாடு எதிர்கொண்டு வருவதாகவும், குறிப்பாக மெட்ரோ நகரங்கள் அதிக அளவில் பாதிக்கப்படுவதாகவும் அவர் கூறினார்.
செலவு குறைந்த, மாசு இல்லாத, சுற்றுச்சூழலுக்கு உகந்த உள்நாட்டு தயாரிப்புகளை அதிகளவில் உற்பத்தி செய்தால், தற்சார்பு இந்தியா மற்றும் 5 டிரில்லியன் டாலர் பொருளாதாரம் என்ற இலக்கு விரைவில் நிறைவேறும் என்று மத்திய அமைச்சர் நிதின் கட்கரி கூறினார். இது இறக்குமதிக்கு மாற்று வழிகளை வழங்குவதோடு, அனைத்து வகையான மாசுபாடுகளையும் குறைக்கிறது என்றும் அவர் கூறினார். இந்தியாவை எரிசக்தி ஏற்றுமதியாளராக மாற்ற வேண்டும் என்பதே தங்களது கனவு எனவும் மத்திய அமைச்சர் நிதின் கட்கரி கூறினார்.
சிறப்பு சேவைகள் மற்றும் கட்டுரைகள்
சுதந்திரத்தின் 75-வது ஆண்டுப் பெருவிழாவின் ஒரு பகுதியாக சென்னை சுங்கத்துறை மண்டலத்தில் வரி செலுத்துவோருக்கான வசதி மையங்கள் தொடங்கப்பட்டன
சுதந்திரத்தின் 75-வது ஆண்டுப் பெருவிழாவின் ஒரு பகுதியாக நாடு முழுவதும் 70 நகரங்களில் 75 வரி செலுத்துவோர் வசதி மையங்களை மத்திய நேர்முக வரிகள் மற்றும் சுங்கத்துறை வாரியம் அர்ப்பணித்துள்ளது. வரி செலுத்துவோருக்குத் தகவல் அளித்தல் மற்றும் வழிகாட்டுதலில் உதவி செய்வதற்காக இந்த மையங்கள் அமைக்கப்பட்டுள்ளன.
சென்னை மீனம்பாக்கம் சரக்குகள் விமான வளாகத்தில் உள்ள புதிய சுங்கத்துறை இல்லத்தில் வரிசெலுத்துவோர் வசதி மையத்தை சுங்கத்துறையின் முதன்மை ஆணையர் திரு.கே.ஆர்.உதய் பாஸ்கர் தொடங்கி வைத்தார். அனைத்து ஏற்றுமதியாளர்களும், இறக்குமதியாளர்களும் இவை சார்ந்த மற்றவர்களும் தங்களின் கேள்விகள் மற்றும் குறை தீர்ப்புக்கு இந்த மையத்தின் சேவைகளைப் பயன்படுத்துமாறு கேட்டுக் கொள்ளப்பட்டுள்ளனர்.
சென்னை விமான சரக்குப் போக்குவரத்து சுங்கத்துறையின் கூடுதல் ஆணையர் லியோ ஜான் இளங்கோ வெளியிட்டுள்ள செய்திக் குறிப்பில் இதனை தெரிவித்துள்ளார்.
பாதுகாப்பு அமைச்சகம்
தற்சார்பு இந்தியா; இந்திய கடலோரக் காவல்படைக்காக மேம்படுத்தப்பட்ட இரண்டு டோர்னியர் விமானங்களுக்கான ரூ.458 கோடி ஒப்பந்தத்தில் பாதுகாப்பு அமைச்சகம், எச்ஏஎல் ஆகியவை கையெழுத்து
பாதுகாப்பு அமைச்சகம், ஜூலை 07, 2023 அன்று புது தில்லியில், இந்துஸ்தான் ஏரோநாட்டிக்ஸ் லிமிடெட்  உடன் இந்திய கடலோரக் காவல்படைக்கு இரண்டு டோர்னியர் விமானங்களை வாங்குவதற்கான ஒப்பந்தம் புதுதில்லியில் இன்று கையெழுத்தானது. ரூ 458.87 கோடி மதிப்பிலான இந்த ஒப்பந்தத்தில், பாதுகாப்பு அமைச்சகமும், இந்துஸ்தான் ஏரோநாட்டிக்ஸ் நிறுவனமும் கையெழுத்திட்டன.
இந்த விமானத்தில் கண்ணாடி காக்பிட், கடல் ரோந்து ராடார், எலக்ட்ரோ ஆப்டிக் இன்ஃப்ரா-ரெட் சாதனம், மிஷன் மேனேஜ்மென்ட் சிஸ்டம் போன்ற பல மேம்பட்ட கருவிகள் பொருத்தப்பட்டிருக்கும். மேலும் இந்திய கடலோர காவல் படையின் கடல் பகுதி வான்வழி கண்காணிப்பு திறனை மேலும் மேம்படுத்தும். .
டோர்னியர் விமானங்கள் கான்பூரில் உள்ள எச்ஏஎல்  இல் உள்நாட்டிலேயே தயாரிக்கப்பட்டு வருகின்றன, மேலும் அரசின் ‘மேக் இன் இந்தியா’ முயற்சிக்கு இணங்க, பாதுகாப்பில் தற்சார்பை அடைவதில் குறிப்பிடத்தக்க பங்களிப்பை வழங்கும்.
பிரதமர் அலுவலகம்
தில்லி கோகுல்புரியில் ஏற்பட்ட தீவிபத்தில் உயிரிழந்தோருக்கு பிரதமர் இரங்கல்
தில்லி கோகுல்புரியில் ஏற்பட்ட தீவிபத்தில் உயிரிழந்தோருக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். இதுகுறித்து அவர் வெளியிட்டுள்ள டுவிட்டர் பதிவில்,
“தில்லி கோகுல்புரியில் நிகழ்ந்த இந்த விபத்தில் உயிரிழப்பு ஏற்பட்டதை அறிந்து மிகுந்த வேதனை அடைந்தேன். உயிரிழந்தவர்களின் குடும்பத்தினருக்கு எனது ஆழ்ந்த இரங்கலை தெரிவித்துக் கொள்கிறேன். இந்த துயரத்தை தாங்கக்கூடிய வலிமையை இறைவன் அவர்களுக்கு வழங்கட்டும்” என்று தெரிவித்துள்ளார்.
உள்நாட்டு விமானப் போக்குவரத்து அமைச்சகம்
நாட்டின் கிழக்கு மற்றும் தென்பகுதிகளுக்கு மருத்துவப் பொருட்கள் விநியோகத்தை சரக்கு விமானங்கள் கொண்டு செல்கின்றன; தனியார் விமானங்களும் முக்கிய பொருட்கள் விநியோகத்தை மேற்கொண்டுள்ளன
நாட்டின் கிழக்கு மற்றும் தென்பகுதிகளுக்கு மருத்துவப் பொருட்களைக் கொண்டு செல்வதற்காக சரக்கு விமானங்கள் மார்ச் 30-ந்தேதி இயக்கப்பட்டன. அதன் விவரங்கள் வருமாறு;
லைப்லைன்-1- ஏர் இந்தியா விமானம் ஏ-320 அதன் மும்பை-புதுதில்லி-பெங்களூரு-மும்பை தடத்தில், 6593 கிலோ இந்துஸ்தான் லேடக்ஸ் நிறுவனம் எச்எல்எல்-லின் மருத்துவ உபகரணங்கள், நாகாலாந்துக்கு சுவாசக் கவசங்கள் ,கேரளா, கர்நாடகத்துக்கான சரக்குகள், மேகாலயாவுக்கு நோய் சிகிச்சைக்கான ஒருவகை எந்திரங்கள், கோவைக்கு ஜவுளி அமைச்சக சரக்குகள் ஆகியவற்றைக் கொண்டு சென்றது.
லைப்லைன்-2- ஹின்டன்- திமாப்பூர்- இம்பால்- கவுகாத்தி தடத்தில் இந்திய விமானப்படை விமானம், எச்எல்எல்-லின் மருத்துவ உபகரணங்களையும், ஷில்லாங்குக்கு இந்திய மருத்துவ ஆராய்ச்சி நிறுவனம் ஐசிஎம்ஆர்-ன் மருத்துவ உபகரணங்களையும் கொண்டு சென்றது.
இண்டிகோ, ஸ்பைஸ்ஜெட், ப்ளூ டார்ட் ஆகிய தனியார் விமான நிறுவனங்களும், வர்த்தக அடிப்படையில், விமானங்களை இயக்குகின்றன.
சிவில் விமானப் போக்குவரத்து அமைச்சகம் , சம்பந்தப்பட்ட முக்கியமானவர்களைக் கொண்டு குழு ஒன்றை அமைத்துள்ளது. லைப்லைன் விமான சேவைகள் தொடங்கப்பட்டுள்ளன. தில்லி, மும்பை, ஹைதராபாத், பெங்களூரு, கொல்கத்தா ஆகிய இடங்களில் சரக்கு மையங்கள் உருவாக்கப்பட்டுள்ளன. குவகாத்தி, திப்ருகர், அகர்தலா, அய்ஸ்வால், இம்பால், கோவை, திருவனந்தபுரம் ஆகிய இடங்களுக்கு இந்த மையங்களில் இருந்து சரக்குகள் அனுப்பப்படுகின்றன.
|
|
வரிசை
எண்
|
|
தேதி
|
|
ஏர்இந்தியா
|
|
அலையன்ஸ்
|
|
ஐஏஎப்
|
|
இண்டிகோ
|
|
ஸ்பைஸ்ஜெட்
|
|
இயக்கப்பட்ட மொத்த விமானங்கள்
|
|
1
|
|
26.3.2020
|
|
02
|
|
-
|
|
-
|
|
-
|
|
02
|
|
04
|
|
2
|
|
27.3.2020
|
|
04
|
|
09
|
|
-
|
|
-
|
|
-
|
|
13
|
|
3
|
|
28.3.2020
|
|
04
|
|
08
|
|
-
|
|
06
|
|
-
|
|
18
|
|
4
|
|
29.3.2020
|
|
04|
|
10|
|
06|
|
--
|
|
-
|
|
20
|
|
|
|
மொத்த விமானங்கள்
|
|
14
|
|
27
|
|
06
|
|
06
|
|
02
|
|
55லடாக்குக்கு ஏர் இந்தியா, ஐஏஎப் இணைந்து இயக்கம்.
மார்ச் 26 முதல் 29-ந்தேதி வரை கொண்டு செல்லப்பட்ட மொத்த சரக்குகள் 10 டன்கள். இந்தப் பொருட்களில், மாநிலங்கள் மற்றும் யூனியன் பிரதேசங்கள் வேண்டுகோளுக்கு இணங்க அனுப்பப்பட்ட, கொவிட்-19 தொடர்பான எதிர்வினைப் பொருட்கள், நொதிகள், மருத்துவ உபகரணங்கள், சோதனைக் கருவிகள், சுய பாதுகாப்பு கருவிகள், முகக் கவசங்கள், கையுறைகள் மற்றும் எச்எல்எல்-லின் இதர துணைக் கருவிகள் ஆகியவை அடங்கும்.
மருத்துவ சரக்கு விமானங்கள் தொடர்பான பிரத்யேக வலைதளம் ஆரம்பிக்கப்பட்டு ,இயங்கி வருகிறது. இந்த வலைதளம் ஏப்ரல் 1-ம் தேதி முதல், முழுமையாக இயங்கும். சிவில் விமானப் போக்குவரத்து அமைச்சக வலைதளத்தில் இதற்கான இணைப்பு கிடைக்கும்..
(Visitor Counter : 108
விவசாயத்துறை அமைச்சகம்
விவசாயக் கடன் தள்ளுபடி
விவசாயிகளுக்கு அளிக்கப்பட்ட கடனைத் தள்ளுபடி செய்து கடனைத் திருப்பிச் செலுத்தும் நிலையில் இருப்பவர்களையும் கூட கடனைத் திருப்பி செலுத்தாதவர்களை ஊக்குவிப்பதுடன், கடனை முறையாக திருப்பிச் செலுத்துபவர்களை ஊக்கமிழக்கச் செய்து பெரும் ஆபத்தை ஏற்படுத்துகிறது என்பதால் விவசாயக் கடனைத் தள்ளுபடி செய்வது குறித்து மத்திய அரசு இப்போதைக்கு பரிசீலிக்கவில்லை. மேலும் இவ்வாறு அளிக்கப்படும் கடன் தள்ளுபடிகள் எதிர்காலத்தில் வரும் இதுபோன்ற கோரிக்கைகளை நிராகரிக்கப்படுவதை மேலும் கடினமாக்குகின்றது.
தமிழ்நாடு, மகாராஷ்டிரா, கர்நாடகா, உத்தரப் பிரதேசம், ஜம்மு காஷ்மீர், பஞ்சாப், சத்தீஸ்கர், ஆந்திரப் பிரதேசம், தெலங்கானா மற்றும் புதுச்சேரி யூனியன் பிரதேசம் ஆகியவை சமீபத்தில் தேவைப்படும் விவசாயிகளுக்கு நிவாரணம் அளிக்கும் வகையில் தங்களது வேளாண் கடனைத் தள்ளுபடி செய்து அறிவிப்பு வெளியிட்டுள்ளன. இந்த மாநிலங்கள்/யூனியன் பிரதேசங்கள் அறிவித்த விவசாய கடன் தள்ளுபடி விவரங்கள் இணைப்பாக அளிக்கப்பட்டுள்ளது.
தமிழகத்தில் அறிவிக்கப்பட்ட கடன் தள்ளபடி.
|
|
வ.எண்
|
|
மாநிலம்
|
|
விவரங்கள்
|
|
1.
|
|
தமிழ்நாடு
|
|
2016 மே 23ம் தேதி வெளியிட்ட அரசாணை எண் 50 மூலம் தமிழ்நாடு அரசு நிலுவையில் உள்ள கடன் தள்ளுபடி அறிவிப்பை வெளியிட்டது. சிறு மற்றும் நடுத்தர விவசாயிகளுக்கு கூட்டுறவு வங்கிகள் அளிக்கப்பட்ட பயிர்க்கடன், எம்.டி. வேளாண் மற்றும் எல்.டி.  கடன்கள் நிலுவை 2016 மார்ச் 31ம் தேதிப்படி தள்ளுபடி செய்யப்படுகிறது.1202075 விவசாயிகளுக்கு ரூ.5318.75 கோடி தள்ளுபடி.
கூடுதல் விவரங்களுக்கு www.pib.nic.in என்ற தலைதளத்தைப் பார்க்கவும்.
(Visitor Counter : 492
பிரதமர் அலுவலகம்
கடத்தப்பட்ட கலைப்பொருட்களை திரும்ப ஒப்படைத்ததற்காக அமெரிக்காவுக்கு பிரதமர் நன்றி தெரிவித்துள்ளார்
இந்திய பராம்பரியம் மற்றும் பல்வேறு பகுதிகளைச் சேர்ந்த கடத்தப்பட்ட 105 கலைப்பொருட்களை அமெரிக்கா இந்தியாவிடம் திரும்ப ஒப்படைத்தது.
இந்திய பராம்பரியம் மற்றும் பல்வேறு பகுதிகளைச் சேர்ந்த கடத்தப்பட்ட 105 கலைப்பொருட்களை இந்தியாவிடம் திரும்ப ஒப்படைத்ததற்காக அமெரிக்காவுக்கு பிரதமர் திரு நரேந்திர மோடி நன்றி தெரிவித்துள்ளார்.
வாஷிங்டன் டிசியில் உள்ள இந்திய தூதரகத்தின் ட்விட்டர் பதிவிற்கு பிரதமர் பதில் அளித்துள்ளார்;
“இது ஒவ்வொரு இந்தியரையும் மகிழ்ச்சி அடையச் செய்யும். இதற்காக அமெரிக்காவுக்கு நன்றி. இந்த விலைமதிப்பற்ற கலைப் பொருட்கள் மகத்தான கலாச்சாரம் மற்றும் மத ரீதியான சிறப்பு கொண்டவையாகும். இவை மீண்டும் நாடு திரும்பியிருப்பது நமது பாரம்பரியம் மற்றும் வளமான வரலாற்றை பாதுகாக்கும், நமது உறுதிபாட்டிற்கு அத்தாட்சியாகும்”
பாதுகாப்பு அமைச்சகம்
‘ட்ரோபெக்ஸ்-21’ போர் பயிற்சியில் ஈடுபட்டுள்ளது இந்திய கடற்படை
இந்திய கடற்படை, இரண்டு ஆண்டுகளுக்கு ஒரு முறை மேற்கொள்ளும் மிகப் பெரிய போர் பயிற்சியான ‘ட்ரோபெக்ஸ் 21’-ல்  ல் ஈடுபட்டுள்ளது.
கடற்படையின் தயார் நிலையை மதிப்பீடு செய்வதற்காக இந்த பயிற்சி நடத்தப்படுகிறது. கடந்த ஜனவரி மாதம் முதல் தொடங்கிய இந்த பயிற்சி, பிப்ரவரி 3வது வாரத்தில் முடிகிறது.
இதில் கடற்படையின் போர்க்கப்பல்கள், நீர்மூழ்கி கப்பல்கள், விமானங்கள் உட்பட அனைத்து பிரிவுகளும், தரைப்படை, விமானப்படை, இந்திய கடலோர காவல் படையின் சில பிரிவுகளும் ஈடுபடுகின்றன.
இந்தியப் பெருங்கடல் பகுதியில் இந்த பயிற்சி மேற்கொள்ளப்படுகிறது. கடற்படையின் தாக்குதல் திறன், நாட்டின் பாதுகாப்பு ஆகியவற்றை மதிப்பிடுவது, இந்திய பெருங்கடல் பகுதியில் அமைதி மற்றும் நிலைத்தன்மையை ஏற்படுத்துவது ஆகியவை ‘ட்ரோபெக்ஸ் 21’ பயிற்சியின் நோக்கம்.
இந்தப் பயிற்சியை கடற்படையின் 3 கட்டுப்பாட்டு மண்டலங்கள், போர்ட் பிளேரில் உள்ள முப்படை கட்டுப்பாட்டு மையம் ஆகியவற்றுடன் இணைந்து கடற்படை தலைமையகம் மேற்பார்வையிடுகிறது.
மல்யுத்த வீரர்கள் தேர்வு:
உத்தரப் பிரதேச மாநிலம் பரேலியில் உள்ள ஜாட் படைப்பிரிவு மையத்தின்  விளையாட்டு பிரிவு, மல்யுத்த வீரர்கள் தேர்வை மார்ச் 1ம் தேதி முதல் 6ம் தேதி வரை நடத்துகிறது. இதில் உத்தரப் பிரதேசம், உத்தரகாண்ட், ராஜஸ்தான், ஹரியானா, பஞ்சாப், தில்லி, மத்தியப் பிரதேசம், சட்டீஸ்கர் ஆகிய மாநிலங்களைச் சேர்ந்த இளைஞர்கள் கலந்து கொள்ளலாம்.
-------
(Visitor Counter : 160
தொழிலாளர் மற்றும் வேலைவாய்ப்பு அமைச்சகம்
பிரிக்ஸ் மற்றும் உலகளாவிய தென் பகுதி நாடுகளில் ஒப்பந்தகாரர்கள் மற்றும் தற்காலிக தொழிலாளர்களுக்கு புதுவித வேலை குறித்த சர்வதேச இணையக் கருத்தரங்கு
பிரிக்ஸ் மற்றும் உலகளாவிய தென் பகுதி நாடுகளில் ஒப்பந்தகாரர்கள் மற்றும் தற்காலிகத் தொழிலாளர்களுக்கு புதுவித வேலை குறித்த சர்வதேச இணையக் கருத்தரங்கை தொழிலாளர் மற்றும் வேலைவாய்ப்பு அமைச்சகம் நடத்தியது. நொய்டாவில் உள்ள வி.வி.கிரி தேசியத் தொழிலாளர் மையம், சர்வதேசத் தொழிலாளர் அமைப்பு, பிரிக்ஸ் நாடுகளின் தொழிலாளர் ஆராய்ச்சி மையங்கள் மற்றும் சர்வதேசப் பயிற்சி மையம் ஆகியவற்றுடன் இணைந்து இந்த இணையக் கருத்தரங்கு நேற்று நடத்தப்பட்டது.
புதுவித வேலை; ஒப்பந்தகாரர்கள் மற்றும் தற்காலிக தொழிலாளர்களின் சவால்கள் மற்றம் புதுவித வேலைவாயப்பை மேம்படுத்தும் கொள்கை தொடர்பாக விவாதிப்பதுதான் இந்த சர்வதேச இணையகருத்தரங்கின் நோக்கம்.
இந்த இணையகருத்தரங்கை மத்திய தொழிலாளர் மற்றும் வேலைவாய்ப்பு அமைச்சக செயலாளர் திரு சுனில் பர்த்வால் தொடங்கி வைத்தார். அப்போது அவர் பேசுகையில், ஒப்பந்தகாரர்கள் மற்றும் தற்காலிக தொழிலாளர்களுக்கு புதுவித வேலைபார்க்கும் முறை, புதிய வாய்ப்புகளை உருவாக்கும். அதேநேரத்தில் சேவை நிலவரம், சமூகப் பாதுாப்புப் பலன்கள், பிரச்னைகளுக்குத் தீர்வு காண தகுந்த அமைப்பு போன்றவற்றில் புதிய சவால்கள் உள்ளன’’ என்றார். இந்த பிரச்னைகளுக்குத் தீர்வு காணப்பட வேண்டும் எனவும் அவர் வலியுறுத்தினார்.
சர்வதேச தொழிலாளர் அமைப்பின் இயக்குனர் திரு. டாக்டர் வால்டர் பேசுகையில், ஒப்பந்தகாரர்கள் மற்றும் தற்காலிக ஊழியர்கள் தொடர்பாக நாடுகள் இடையேயான எல்லைப் பிரச்னைக்கு தீர்வு காணப்பட வேண்டும்.
‘புதுவித வேலைக்கான கொள்கைச் சூழல்’ குறித்த விவாதத்துக்கு தலைமை தாங்கிப் பேசிய தொழிலாளர் மற்றும் வேலைவாய்ப்புத்துறை கூடுதல் செயலாளர் டாக்டர் ஷஷாங் கோயல், ஒப்பந்தகாரர்கள் மற்றும் தற்காலிக தொழிலாளர்களுக்கான புதுவித வேலையைச் சந்தைகள் உருவாக்கி வருகின்றன எனத் தெரிவித்தார். சமூகப் பாதுகாப்பு தொடர்பான பிரச்னைகளைத் தீர்ப்பதில் நாடுகள் கவனம் செலுத்த வேண்டும்.
புதுவித வேலையில் உள்ள வரையறைகள், சவால்கள் மற்றும் வாய்ப்புகள் குறித்து சர்வதேசத் தொழிலாளர் சங்கத்தின் மூத்த பொருளதார நிபுணர் டாக்டர் உமா ராணி ஆலோசித்தார்.
மேலும் விவரங்களுக்கு இந்த ஆங்கிலச் செய்திக் குறிப்பை காணவும்: https://pib.gov.in/PressReleasePage.aspx?PRID=1804795